Ir-Regolament tal-Kummissjoni (KE) Nru 48/2003
ta’ l-10 ta’ Jannar 2003
iniżżel ir-regoli li japplikaw ghal taħlitiet ta’ tipi differenti ta’ frott u ħaxix frisk fl-istess pakkett ta’ bejgħ
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2200/96 tat-28 ta’ Ottubru 1996 dwar l-organizzazzjoni komuni tas-suq tal-frott u l-ħaxix [1], kif l-aħħar emendat bir-Regolament (KE) Nru 545/2002 [2], u partikolarment l-Artikolu 2(2) ta’ l-imsemmi,
Billi:
(1) Pakketti li jikkontjenu tipi differenti ta’ frott u ħaxix qed isiru aktar komuni fuq is-suq bħala riżultat tad-domanda ta’ ċertu konsumaturi.
(2) Kummerċ imparzjali jeħtieġ li frott u ħaxix frisk mibjugħa fl-istess pakkett għandhom ikunu ta’ kwalità uniformi. Dan jista’ jiġi żgurat għall-prodotti li għalihom l-istandards tal-Komunità ma ġewx adottati b’rikors għad-dispożizzjonijiet ġenerali.
(3) L-istandards tal-marketing jikkomprendu dispożizzjonijiet dwar l-ittikkettjar ta’ pakketti li jkollhom frott u ħaxix. Il-ħtiġijiet ta’ ttikkettjar għandhom ikunu stipulati għal taħlitiet ta’ tipi differenti ta’ frott u ħaxix fl-istess pakkett, imma dawn għandhom ikunu anqas stretti minn dawk stipulati bl-istandards biex jinżamm kont, partikolarment, ta’ l-ispazju disponibbli fuq it-tikketta. Madankollu, sabiex il-konsumaturi ma jitħallewx jiġu mqarrqa, l-istess dettalji għandhom jiġu stipulati għall-prodotti li mhux kopriti bl-istandards tal-marketing bħal dawk li huma kopriti.
(4) Il-miżuri msemmija f’dan ir-Regolament huma skond l-opinjoni tal-Kumitat ta’ Ġestjoni tal-Frott u l-Ħaxix,
ADOTTAT DAN IR-REGOLAMENT:
Artikolu 1
Pakketti ta’ beigħ ta’ frott u ħaxix frisk ta’ piż nett ta’ tliet kilogrammi jew inqas jistgħu jikkontjenu taħlitiet ta’ tipi differenti ta’ frott u ħaxix iżda:
(a) il-prodotti għandhom ikunu ta’ kwalità uniformi u kull tip ikkonċernat għandu jħares l-istandards skond l-Artikolu 2;
(b) il-pakkett għandu jkun immarkat b’mod approprjat, skond l-Artikolu 3; u
(ċ) it-taħlita m’hix tali li tqarraq il-konsumatur.
Artikolu 2
Il-prodotti kontenuti ġo taħlitiet kif imsemmija fl-Artikolu 1 għandhom ikunu ta’ l-istess klassi kummerċjali(Klassi I, Klassi II or Klassi "Extra" fejn hemm Klassi "Extra" għal kull prodott fit-taħlita).
Meta taħlita tikkontjeni frott u ħaxix li mhux kopriti bil-marketing standards tal-Komunità, dawk il-podotti għandhom jiġu kklassifikati fl-istess klassi, skond l-Anness.
Artikolu 3
L-immarkar fuq ċertu pakketti ta’ bejgħ kif imsemmi fl-Artikolu 1 u/jew fuq kull pakkett li jikkontjeni lilhom għandu juri ta’ lanqas dawn id-dettalji li ġejjin:
(a) l-isem u l-indirizz jew il-kodiċi uffiċjalment maħruġ jew aċċettat ta’ l-imballatur u/jew dispaċċatur.Meta kodiċi ta’ l-immarkar ikun intużat ir-riferenza "imballatur u/jew dispaċċatur" (jew abbrevjazzjonijiet ekwivalenti) għandhom ikunu ndikatai qrib tal-kodiċi tal-immarkar;
(b) l-isem ta’ kull prodott/tipi li jinsabu fil-pakkett;
(ċ) l-isem tal-varjeta’jew tat-tip kummerċjali ta’ kull prodott li jinsab fit-taħlita li għalih il-marketing stardards tal-Komunità jitolbuh għall-prodotti li mhux imħallta;
(d) il-pajjiż ta’ l-oriġini ta’ kull prodott ikkonċernat, ħdejn l-isem tal-prodotti kkonċernati;
(e) klassi.
Għall- frott u ħaxix kopriti bl-istandards tal-marketing tal-Komunità, dawn id-dettalji għandhom ibiddlu il-partikolaritajiet stipulati b’dawk l-istandards.
Artikolu 4
Dan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u applikabbli dirattament fl-Istati Membri kollha.
Magħmul fi Brussel, fl-10 ta’ Jannar 2003.